Diari Oficial de la Generalitat Valenciana


Sumari del DOGV 9384, del 15-07-2022 (2022/6572)

RESOLUCIÓ de 5 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fan públiques les tarifes VAERSA a aplicar a les operacions de selecció i classificació de residus d'envasos lleugers procedents de la recollida selectiva multimaterial que es realitza en les instal·lacions d'Alzira, Benidorm, Castelló i Picassent; es revisen les despeses generals, costos indirectes i coeficient compensatori de l'IVA aplicats a les tarifes VAERSA, i s'actualitzen els preus simples relatius a la mà d'obra de les categories professionals de VAERSA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6572


Data del document
:   05-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 5 de juliol de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fan públiques les tarifes VAERSA a aplicar a les operacions de selecció i classificació de residus d'envasos lleugers procedents de la recollida selectiva multimaterial que es realitza en les instal·lacions d'Alzira, Benidorm, Castelló i Picassent; es revisen les despeses generals, costos indirectes i coeficient compensatori de l'IVA aplicats a les tarifes VAERSA, i s'actualitzen els preus simples relatius a la mà d'obra de les categories professionals de VAERSA. [2022/6572]  
  
De conformitat amb el que es disposa en l'article 4, apartat 9, de la Llei 12/2010, de 21 de juliol, de la Generalitat, de mesures urgents per a agilitar el desenvolupament d'activitats productives i la creació d'ocupació, per la qual s'estableix el règim jurídic de la societat mercantil Valenciana d'Aprofitaments Energètics de Residus, SA, l'import de les obres, treballs, projectes, estudis, subministraments, i prestació de serveis realitzats per VAERSA, que els siguen encomanats per l'Administració de la Generalitat o pels poders adjudicadors que en depenen, es determinarà aplicant a les unitats executades les tarifes corresponents, i en l'últim paràgraf de l'apartat 9 estableix «Les tarifes hauran de ser elaborades i aprovades per l'Administració de la Generalitat, en la forma que es determine reglamentàriament.»  
  
Addicionalment, la clàusula setena del conveni de col·laboració de la Generalitat, en matèria d'actuacions de la seua competència amb el mitjà propi instrumental Valenciana d'Aprofitaments Energètics de Residus, SA, de data 22 de febrer de 2000, determina que l'aprovació de noves tarifes, la de modificació de les existents i la de les fórmules de revisió, es realitzarà per l'administració agrària i mediambiental de la Generalitat.  
Davant la falta de desplegament normatiu i la necessitat que l'empresa VAERSA dispose d'unes tarifes per a la realització dels treballs en els quals puga actuar com a mitjà propi de l'Administració es va constituir la Comissió interdepartamental per a l'elaboració de les tarifes el 17 de juliol de 2013.  
En la seua reunió de data 23 de juny de 2022, la Comissió interdepartamental per a l'elaboració de tarifes VAERSA ha acordat l'aprovació de les tarifes VAERSA a aplicar a les operacions de selecció i classificació de residus d'envasos lleugers procedents de la recollida selectiva multimaterial que es realitza en les instal·lacions d'Alzira, Benidorm, Castelló i Picassent, la revisió de les despeses generals, costos indirectes i coeficient compensatori de l'IVA aplicats a les tarifes VAERSA i l'actualització dels preus simples relatius a la mà d'obra de les categories professionals de VAERSA.  
En conseqüència amb l'anterior i a proposta del president de la Comissió mixta per a l'elaboració de tarifes VAERSA, s'acorda:  
  
Primer  
Aprovar les següents tarifes a aplicar a les operacions de selecció i classificació de residus d'envasos lleugers procedents de la recollida selectiva multimaterial que es realitza en les instal·lacions d'Alzira, Benidorm, Castelló i Picassent:  
  
Tarifa = pagament base + pagament unitari  
  
Preu base (?/kg recuperat)  
  
Capacitat planta automàtica Preu base (?/Kg)  
3 t/h 0,28815  
4 t/h 0,2422  
5 t/h 0,23695  
6 t/h 0,20382  
7 t/h 0,19934  
8 t/h 0,18822  
  
Preu unitari (?/kg recuperat)  
Als preus anteriorment indicats se'ls incrementarà els coeficients compensatoris per la no deducció de l'IVA, en funció de la capacitat de la instal·lació, que es refereixen en la següent taula, tot això de conformitat amb el que s'estableix en l'apartat huité de l'article 7 de la Llei 37/1992, de 28 de desembre, de l'Impost sobre el Valor Afegit, en la redacció que en fa el número u de la disposició final desena de la Llei 9/2017, de 8 de novembre, de contractes del sector públic. Es procedirà a la revisió dels coeficients esmentats durant el primer trimestre de cada exercici pressupostari.  
  
 3t/h 4 t/h 5 t/h 6 t/h 7 t/h 8 t/h  
Coeficient compensatori 7,57 % 11,31 % 11,10 % 10,16 8,79 % 8,00 %  
  
  
L'actualització de les indicades tarifes es realitzarà en els mateixos termes establits per a l'actualització de les compensacions econòmiques per la selecció d'envasos lleugers en el conveni marc subscrit en data 10 de desembre de 2019, entre la Generalitat, a través de la Conselleria d'Infraestructures, Territori i Medi Ambient, i l'entitat Ecoembalajes España, SA, o document que el substituïsca.  
L'entrada en vigor de les esmentades tarifes es produirà l'endemà de la publicació de la corresponent resolució en el Diari Oficial de la Generalitat Valenciana, i el seu període de validesa serà d'un any a comptar des d'aqueixa data, prorrogable per anualitats.  
  
Segon  
Actualitzar les despeses generals, costos indirectes i coeficient compensatori de l'IVA aplicats a les tarifes VAERSA en els següents termes:  
  
Despeses generals: 5,40 %  
Costos Indirectes: 2,69 %  
Coeficient compensatori de l'IVA: 2,2561 %  
  
Tercer  
Actualitzar els preus de mà d'obra de les tarifes per a les categories professionals aprovades per a VAERSA en els següents termes:  
  
Categoria Tarifa hora  
Tècnic superior expert 38,37 -  
Tècnic superior sènior 34,64 -  
Tècnic superior 29,55 -  
Tècnic mitjà sènior 28,54 -  
Tècnic mitjà 29,74 -  
Educador ambiental 27,03 -  
Analista de laboratori 23,54 -  
Encarregat general 23,53 -  
Monitor o guia d'espais naturals 22,33 -  
Delineant 22,22 -  
Cap negociat administratiu 22,42 -  
Administratiu 22,10 -  
Capatàs 20,49 -  
Zelador cap de caça i pesca 20,49 -  
Auxiliar de laboratori 18,82 -  
Especialista en maneig de flora i fauna 18,89 -  
Auxiliar administratiu 18,04 -  
Zelador de caça i pesca 17,73 -  
Peó especialista 17,73 -  
Peó 17,17 -  
  
  
Quart  
L'aplicació de les noves tarifes s'efectuarà per a tots aquells expedients que tinguen una data d'informe de supervisió de projectes, o de resolució d'inici en aquells expedients que no tinguen aquest informe, posterior a la data de publicació d'aquesta resolució en el DOGV.  
  
  
València, 5 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.